పెద్ద నోట్ల రద్దు లక్ష్యం ఫలించిందా? వికటించిందా? నిర్ణయం అమలులోకి వచ్చి రెండు నెలలు గడుస్తున్నా ఈ ప్రశ్నకు ప్రభుత్వ వర్గాల నుంచి స్పష్టమైన సమాధానం మాత్రం రావడం లేదు. ప్రధానమంత్రి నరేంద్ర మోదీ ప్రకటించిన 50 రోజుల గడువు ముగిసి వారం రోజులు అవుతున్నా నగదు కొరత మాత్రం తీరడం లేదు. ఇటు ప్రజలు, అటు దేశ ఆర్థిక రంగం ఎదుర్కొంటున్న సమస్యలతో నిమిత్తం లేకుండా కేంద్రంలో అధికారంలో ఉన్న భారతీయ జనతా పార్టీకి మాత్రం రానున్న అయిదు రాష్ర్టల ఎన్నికలలో రాజకీయ లబ్ధి చేకూరబోతున్నట్టు సంకేతాలు వెలువడుతున్నాయి. 86 శాతానికి పైగా చలామణిలో ఉన్న కరెన్సీని ఉన్నపళంగా రద్దు చేయడం వల్ల దుష్పరిణామాలు తలెత్తుతాయని ప్రపంచవ్యాప్తంగా తలపండిన ఆర్థికవేత్తలు విమర్శిస్తున్నప్పటికీ, మన దేశంలోని సన్న జనం మాత్రం మోదీ నిర్ణయాన్ని సమర్థించడానికి కారణం ఏమిటి? దేశంలో పేట్రేగిపోతున్న అవినీతిని, గుట్టలుగా పేరుకుపోయిన నల్లధనాన్ని నిర్మూలించడానికి తన నిర్ణయం దోహదపడుతుందని ప్రధాని మోదీ చేసిన ప్రకటనను ప్రజలు విశ్వసించడం వల్లనే అధికార పార్టీకి రాజకీయంగా లాభించబోతున్నది. ఆచరణలో ఈ రెండు లక్ష్యాలూ నెరవేరకపోయినా, ప్రజలు మాత్రం అవినీతి నిర్మూలన జరిగిపోయిందనీ, నల్ల డబ్బు దాచుకున్న వాళ్లు చావుదెబ్బ తిన్నారనీ భ్రమిస్తున్నారు. ఈ కారణంగానే క్షేత్ర స్థాయిలో నెలకొన్న వాస్తవ పరిస్థితులతో సంబంధం లేకుండా సాధారణ ప్రజలు బీజేపీ పట్ల ఆకర్షితులవుతున్నారు. నోట్ల రద్దు నిర్ణయం వెలువడిన తర్వాత కొద్ది రోజుల వరకు బ్యాంకులలో ‘అంత డబ్బు డిపాజిట్ అయ్యింది.. ఇంత డబ్బు డిపాజిట్ అయ్యింది’ అని లెక్కలు ప్రకటించిన రిజర్వ్ బ్యాంకు పాత నోట్ల డిపాజిట్కు గడువు ముగిసి వారం రోజులు అవుతున్నా మొత్తం ఎంత డబ్బు జమ అయ్యిందో మాత్రం చెప్పడం లేదు. అదేమంటే లెక్కలు తీస్తున్నామని అంటున్నారు. వివిధ బ్యాంకులలో డిపాజిట్ అయ్యే మొత్తాలను ఏ రోజుకు ఆ రోజు తెలుసుకోగలిగే సాంకేతిక పరిజ్ఞానం కలిగి ఉన్న రిజర్వ్ బ్యాంకుకు ఇంకా లెక్కలు తెలియకపోవడం ఏమిటి? అన్న ప్రశ్నకు సమాధానం లభించడం లేదు. రద్దు నిర్ణయం వెలువడిన నెల రోజులకే 12.5 లక్షల కోట్లు జమ అయ్యాయని ప్రకటించిన రిజర్వ్ బ్యాంకు ఆ తర్వాత మౌనం పాటించింది. అంటే లెక్కల్లో ఎక్కడో తేడా వచ్చిందన్న మాట! చలామణిలో ఉన్న పెద్ద నోట్లు మొత్తం వివిధ బ్యాంకులలో జమ అయి ఉండాలి. అదే జరిగి ఉంటే దేశంలో నల్లధనం లేనట్టేనని భావించవలసి ఉంటుంది. మొత్తం డబ్బు జమ అయ్యిందని ప్రకటిస్తే లేని నల్లధనం కోసం ప్రజలను ఇంత హింస పెట్టడం ఎందుకు? అన్న ప్రశ్న వస్తుందన్న ఉద్దేశంతో జమ అయిన నగదు వివరాలపై నోరు మెదపడం లేదు. అదేమంటే బ్యాంకులలో డిపాజిట్ చేసినదంతా వైట్ మనీ అని అనుకోవడానికి వీలులేదని సన్నాయి నొక్కులు నొక్కుతున్నారు. అదే నిజమనుకుందాం! ఆ లెక్కలు ఎప్పటికి తేలతాయో చెప్పాలి కదా! వివిధ జాతీయ, అంతర్జాతీయ సంస్థలు వెల్లడిస్తున్న వివరాల ప్రకారం ప్రభుత్వం ఆశించిన లక్ష్యం నెరవేరలేదు. ప్రధాని మోదీ ఊహించుకున్నట్టుగా లక్షల కోట్లు ప్రభుత్వానికి మిగలలేదు. మహా అయితే 50 వేల కోట్ల రూపాయల వరకు ప్రభుత్వానికి దక్కవచ్చునని ఒక అంచనా ఉంది. అదే నిజమైతే ప్రధాని నిర్ణయం ఒక విఫల ప్రయోగంగా మిగిలిపోతుంది. రద్దు అయిన నోట్ల స్థానంలో ముద్రిస్తున్న కొత్త నోట్లకు దాదాపు 20 వేల కోట్ల రూపాయలు ఖర్చు అవుతుందని అంచనా వేస్తున్నారు. అంటే ప్రభుత్వానికి నికరంగా మిగిలేది 30 వేల కోట్ల రూపాయలకు మించి ఉండకపోవచ్చునన్న మాట! బహుశా ఈ కారణంగానే కాబోలు గత ఏడాది చివరి రోజైన డిసెంబరు 31 రాత్రి ప్రధానమంత్రి నరేంద్ర మోదీ చేసిన ప్రకటన నిస్సారంగా ఉంది. పెద్ద నోట్ల రద్దు నిర్ణయాన్ని నవంబరు 8 రాత్రి ప్రకటించినప్పుడు మోదీలో ఎంతో ఆత్మవిశ్వాసం కనిపించింది. ఈ దేశాన్ని భ్రష్టాచారాల నుంచి కాపాడబోతున్న మహానుభావుడు వచ్చాడు అని ప్రజలు కూడా ఆ రోజు భ్రమించారు. నాటి ప్రకటనతో పోల్చితే డిసెంబరు 31 ప్రకటన జీవం లేనిదిగా ఉంది. నల్లధనం ప్రభుత్వం వద్దకు వెళ్లి తెల్లధనంగా మారి తమకు పంచిపెడతారని ఆశపడిన పేదలకు నిరాశే మిగిలింది. ప్రజలు నిరాశపడకుండా ఉండటానికై తాను ఏదో తాయిలాలు ఇస్తున్నట్టుగా ప్రధాని బిల్డప్ ఇచ్చారు. అంతే కాదు.. మోదీ ప్రసంగం ఆద్యంతం నాటకీయంగా సాగింది. ఆయా సందర్భాలలో తన మాడ్యులేషన్లో మార్పులు చేసి ప్రజలను రక్తి కట్టించే ప్రయత్నంచేశారు. అత్యంత కీలకమైన అంశంలో దేశ ప్రధాని హోదాలో హుందాగా ప్రసంగించవలసిన మోదీ నాటకీయతను అనుసరించడం ఆక్షేపణీయం. ఎన్నికల ప్రచార సభలలో చేసే ప్రసంగాలకు, ప్రధానిగా దేశ ప్రజలను ఉద్దేశించి చేసే ప్రసంగాలకు తేడా ఉండాలి. దురదృష్టవశాత్తూ నరేంద్ర మోదీ ఈ తేడాను పాటించడం లేదు. విషయం లేనప్పుడే నాటకీయతను ఆశ్రయిస్తారు. నోట్ల రద్దు నిర్ణయం వికటించడం వల్ల కాబోలు, డిసెంబరు 31 నుంచి ఈ అంశంపై ఆయన మాట్లాడటం లేదు. నగదురహిత లావాదేవీలపై కూడా మాట్లాడటం లేదు. మాట్లాడితే వాస్తవాలు చెప్పాల్సి ఉంటుంది. అలా చెబితే తాను తీసుకున్న నిర్ణయంలోని డొల్లతనం బయటపడుతుంది. మౌనంగా ఉండిపోతే ప్రజలు భ్రమల్లోనే ఉండిపోతారు. ఈ విషయం మోదీకి మహ బాగా తెలుసు. అందుకే నోట్ల రద్దు వల్ల లాభం జరిగిందా? నష్టం జరిగిందా? అన్నది స్పష్టంచేయకుండా ప్రజలను భ్రమల్లో, ఆశల్లో విహరింపజేస్తున్నారు. అందుకే కళ్లెదుట ఆర్థిక విధ్వంసం జరుగుతున్నా మెజారిటీ ప్రజలకు అర్థంకావడం లేదు. తమకు ఇంకేదో మేలు జరుగుతుందని ఆశల పల్లకిలో విహరిస్తున్నారు. ఈ కారణంగానే ఎన్నికలు జరగనున్న రాష్ర్టాలలో.. ముఖ్యంగా ఉత్తరప్రదేశ్లో భారతీయ జనతా పార్టీనే మెజారిటీ స్థానాలు గెలుచుకుని ప్రభుత్వం ఏర్పాటుచేస్తుందని సర్వేలు వెల్లడిస్తున్నాయి. అయితే ఈ పరిస్థితి ఎంతో కాలం ఉండే అవకాశం లేదు. నోట్ల రద్దు నిర్ణయం వల్ల తలెత్తే ప్రతికూల ఫలితాల ప్రభావం ఇప్పుడిప్పుడే మొదలయ్యింది. జాతీయ స్థూల ఉత్పత్తి అర శాతం తగ్గుతోందని కేంద్ర ప్రభుత్వమే ప్రకటించింది. పెద్దనోట్ల రద్దు తదనంతర పరిణామాలను పరిగణనలోకి తీసుకోకముందు ఈ గణాంకాలు రూపొందించారు. దీన్నిబట్టి మున్ముందు ఇది మరింత తగ్గుతుంది. పాత నోట్లకు పూర్తిగా కాలం చెల్లి వారం రోజులే అయినందున ప్రతికూల ఫలితాలు తెలియడానికి మరో ఒకటి రెండు నెలల సమయం పడుతుంది. నేను గతంలోనే పేర్కొన్నట్టుగా తిరుమలలో కొలువైన శ్రీవేంకటేశ్వరుడి ఆదాయం కూడా పడిపోయింది. పెద్ద నోట్లు చలామణిలో ఉన్నప్పుడు వేంకటేశ్వరస్వామి హుండీ ఆదాయం సగటున రోజుకు మూడు కోట్ల రూపాయల వరకు ఉండేది. ప్రస్తుతం హుండీ ఆదాయం ఏ రోజూ రెండు కోట్లు దాటలేదు. తిరుమల సందర్శించే వారి సంఖ్య కూడా తగ్గిపోయింది. దేవుడి పరిస్థితిలాగే వివిధ వ్యాపారాల పరిస్థితి కూడా ఉంది.gమోదీ.. పక్కా వ్యూహం!ఇబ్బందులు మొదలైనా మెజారిటీ ప్రజలు ఇంకా ప్రధాని మోదీకి మద్దతుగా ఎందుకు ఉన్నారన్న ప్రశ్నకు సమాధానం అన్వేషించే ప్రయత్నం చేద్దాం. ప్రధానమంత్రి నరేంద్ర మోదీని, ఆయన రాజకీయాలను దేశ ప్రజలే కాకుండా వివిధ రాజకీయ పార్టీల నాయకులు కూడా అర్థం చేసుకునే ప్రయత్నం చేయలేదు. ఈ కారణంగానే ఆయనను తక్కువగా అంచనా వేసుకున్నారు. మోదీ చాలా తెలివైన వ్యక్తి. అంతేకాదు తాను నిర్దేశించుకున్న లక్ష్యాన్ని చేరుకోవడానికి ఎప్పుడు ఎవరిని వాడుకోవాలో, ఎప్పుడు వదిలేయాలో కూడా బాగా తెలిసిన వ్యక్తి. ఈ రెండు లక్షణాలూ దండిగా ఉన్న వ్యక్తి కావడం వల్లనే భారతీయ జనతా పార్టీలో సాదాసీదా స్థానం నుంచి దేశంలోని అత్యున్నత పదవి అయిన ప్రధానమంత్రి పీఠాన్ని అధిరోహించగలిగారు. ఈ ప్రస్థానంలో గుజరాత్ ముఖ్యమంత్రిగా ఉన్నప్పుడు నరేంద్ర మోదీ వ్యవహరించిన తీరు గురించి తెలుసుకుందాం. ఒకానొక దశలో బీజేపీ నాయకత్వం నిరాదరణకు గురైన నరేంద్ర మోదీ రాజకీయంగా నిలదొక్కుకోవడానికై విశ్వహిందూ పరిషత్ అధినేత ప్రవీణ్ తొగాడియాపై ఆధారపడ్డారు. తొగాడియా సహకారంతోపాటు లాల్ కృష్ణ ఆడ్వాణీ ఆశీస్సులతో గుజరాత్ ముఖ్యమంత్రి పీఠాన్ని చేజిక్కించుకున్నారు. ముఖ్యమంత్రి పదవిని సుస్థిరం చేసుకోవడంతో పాటు అంతిమ లక్ష్యమైన ప్రధానమంత్రి పదవిని అందుకోవడానికై అప్పటి నుంచే వ్యూహరచన చేశారు. ప్రారంభంలో అండదండలు అందించిన ప్రవీణ్ తొగాడియాను ముఖ్యమంత్రి అయ్యాక దగ్గరకు కూడా రానివ్వలేదు. ఇప్పుడు ఎల్.కె.ఆడ్వాణీతో వ్యవహరిస్తున్నట్టుగా అన్న మాట! గుజరాతీయుల మనసు గెల్చుకోవడానికి వ్యూహరచన చేస్తున్న సమయంలోనే గోద్రా మారణకాండ జరిగింది. దీన్ని ఒక అవకాశంగా మలచుకున్న నరేంద్ర మోదీ విజృంభించారు. తన చేతికి మట్టి అంటుకోకుండా చేయాల్సిందంతా చేశారు. గోద్రా మారణకాండకు ముందు కూడా గుజరాత్లో అయిదారు పర్యాయాలు మత కలహాలు జరిగాయి. ప్రతీ సందర్భంలోనూ ముస్లింలది పైచేయి కావడం, హిందువులు ఎక్కువగా నష్టపోవడం జరిగింది. ఈ నేపథ్యంలో గోద్రా సంఘటనతో హిందువులలో భావోద్వేగాలు పరాకాష్ఠకు చేరాయి. అది గమనించిన నరేంద్ర మోదీ తన మదిలోని ఆపరేషన్ను విజయవంతంగా పూర్తిచేయించారు. ఈ క్రమంలో తనకు ఎక్కడా రక్తపు మరక అంటకుండా జాగ్రత్తలు తీసుకున్నారు. ముస్లింలపై హద్దూ అదుపూ లేని మారణకాండ సాగింది. దీంతో గుజరాత్లోని సగటు హిందువు గుండెల్లో నరేంద్ర మోదీ కొలువు తీరాడు. నరేంద్ర మోదీని దేశమంతా ఈసడించుకున్నా, అమెరికా వంటి దేశం ముఖ్యమంత్రి హోదాలో కూడా మోదీకి వీసా ఇవ్వడానికి నిరాకరించినా, గుజరాతీయులు మాత్రం ఆయనను ఆరాధించడం మొదలుపెట్టారు. ఈ క్రమంలో మోదీకి సహకరించిన ఆనాటి హోం మంత్రి హరేన్ పాండ్యా ఆ తర్వాత హత్యకు గురయ్యారు. తదనంతరం బీజేపీ ప్రస్తుత జాతీయ అధ్యక్షుడు అమిత్ షా గుజరాత్ హోం మంత్రి అయ్యారు. సోహ్రాబుద్దీన్ ఎన్కౌంటర్ కేసులో అడ్డంగా దొరికిపోయిన అమిత్ షాను సీబీఐ అరెస్ట్ చేసి మూడు నెలల పాటు జైలులో పెట్టింది. ఈ దశలోనే తన మనసులోని మరో ప్లాన్ అమలుకు నరేంద్ర మోదీ పూనుకున్నారు. అదే ‘గుజరాత్ వెలిగిపోతోంది’ అనే నినాదం. ముస్లింలు మినహా మిగతా వర్గాలన్నీ ఇతర రాష్ర్టాలకు చెందినవారి వద్ద నరేంద్ర మోదీ పాలనను అదే పనిగా పొగడటం మొదలయ్యింది. అదే సమయంలో మోదీ తరఫున కొంతమంది పూనుకుని దేశంలోని వివిధ పత్రికలలో ‘అచ్చే గుజరాత్’ అంటూ కథనాలు ప్రచురింపజేశారు. ఇంకేముంది గుజరాత్ను భూతల స్వర్గంగా మార్చేసిన నరేంద్ర మోదీ దేశ ప్రధాని అయితే దేశం కూడా వెలిగిపోతుందని దేశ ప్రజలు భావించడం మొదలయ్యింది. ఇలా ప్రతి దశలోనూ నరేంద్ర మోదీ ఒక వ్యూహం ప్రకారం పావులు కదుపుతూ ముందుకు సాగారు. గుజరాత్ ముఖ్యమంత్రిగా ఉన్నప్పుడు మోదీ ఎలా ఉండేవారని అప్పట్లో అక్కడ పనిచేసిన ఒక ఐఏఎస్ అధికారిని ప్రశ్నించగా, ‘‘మోదీ ఎంతో తెలివైనవాడు. తనకు ఏమి కావాలో ఆయన ఎప్పుడూ తన నోటితో చెప్పరు. కాగితంపై పెట్టరు. ఆయన తరఫున ఆయనకు నమ్మకమైన వ్యక్తి లేదా వ్యక్తులు మాత్రమే వ్యవహారాలు చక్కదిద్దుతారు. ఆదేశాలు ఇస్తూ ఉంటారు. అప్పుడూ ఇప్పుడూ మోదీ ఎక్కువగా నమ్ముతున్న వ్యక్తి అమిత్ షా ఒక్కరే! మోదీకి షా అత్యంత విశ్వాసపాత్రుడు’’ అని వివరించారు.మోదీ ఓకే.. మరి దేశం?ఇప్పుడు వర్తమానంలోకి వద్దాం. పొందాలనుకున్న ప్రధానమంత్రి పదవి పొందడంతో సంతృప్తి చెందని మోదీ తన మేధస్సుకు మళ్లీ పదునుపెట్టారు. గుజరాతీయుల మనస్సుల్లో తిష్ట వేసినట్టుగా, దేశ ప్రజల గుండెల్లో కూడా కొలువు తీరాలంటే ఏమి చేయాలని ఆలోచించడం మొదలుపెట్టారు. అధికారంలోకి వచ్చిన నాటి నుంచి స్వచ్ఛ భారత్, మేకిన్ ఇండియా వంటి ఎన్నో నినాదాలను జనం మీదకు వదిలినా అవేమీ ఆశించిన ఫలితాన్ని ఇవ్వలేదు. మోదీ మార్క్ పాలనను చూపించలేకపోయారు. ఈ తరుణంలోనే ముస్లింల పట్ల గుజరాత్లోని హిందువులలో గూడుకట్టుకున్న ఆగ్రహావేశాలను పసిగట్టినట్టుగానే అవినీతి విషయంలో దేశ ప్రజలలో నెలకొన్న ఏహ్యభావాన్ని గమనించారు. అదే సమయంలో ధనవంతులపై పేదలకు సహజంగా ఉండే వ్యతిరేకభావం గురించి కూడా మోదీకి తెలుసు. అవినీతిని అరికట్టడం పేరిట దేశవ్యాప్తంగా అధికారులు, మంత్రులపై దాడులు చేయిస్తే ప్రభుత్వ యంత్రాంగం వ్యతిరేకంగా మారుతుంది. దానివల్ల మొదటికే మోసం వస్తుంది. గతంలో ఎన్టీఆర్ ముఖ్యమంత్రి అయిన కొత్తలో ఒక మంత్రి, ఒకరిద్దరు ఐఏఎస్ అధికారులపై అవినీతి నిరోధక శాఖ అధికారులతో దాడులు చేయించారు. దానివల్ల లాభం కలగకపోగా నష్టం జరిగింది. తమ వాళ్లనే సస్పెండ్ చేస్తారా? అంటూ ఐఏఎస్ అధికారుల సంఘం అప్పట్లో ఎన్టీఆర్పై బహిరంగ విమర్శలకు పూనుకుంది. ఫలితంగా ఎన్టీఆర్ వంటి దృఢచిత్తం ఉన్న వ్యక్తి కూడా వెనకడుగు వేశారు. బహుశా ఇలాంటి అనుభవాలను తెలుసుకున్న నరేంద్ర మోదీ అవినీతిపై నేరుగా దాడికి ప్రయత్నించలేదు. అయితే అవినీతి, నల్లకుబేరులపై సామాన్య ప్రజలలో ఉన్న వ్యతిరేకభావాన్ని అస్త్రంగా చేసుకుని దేశ ప్రజల మనస్సులు కొల్లగొట్టడం ఎలా? అని ఆలోచించి పెద్దనోట్ల రద్దు అనే మాస్టర్ ప్లాన్ అమలుకు పూనుకుని ఉంటారు. ఇంకేముంది ఆయన అనుకున్నది జరిగిపోయింది. ఆపరేషన్ సక్సెస్ బట్ పేషెంట్ డెడ్ అన్నట్టుగా నరేంద్ర మోదీ లక్ష్యం నెరవేరింది గానీ దేశ ఆర్థిక వ్యవస్థ కుదేలయ్యింది. ప్రజల భావోద్వేగాలను ఒడిసి పట్టగలిగినవాడే సక్సెస్ఫుల్ రాజకీయ నాయకుడిగా వెలుగొందుతారు. తెలంగాణలో కూడా ప్రజల్లో గూడుకట్టుకున్న అసంతృప్తిని గమనించిన కేసీఆర్, తెలుగుదేశం పార్టీ నుంచి బయటకు వచ్చి తెలంగాణ రాష్ట్ర సమితి పేరిట సొంత పార్టీని ఏర్పాటుచేసుకుని తెలంగాణ ప్రజలలో నిద్రాణమైన సెంటిమెంట్ను రాజేయగలిగారు. ఈ క్రమంలో కేసీఆర్ కూడా ఎంతోమందిని వాడుకున్నారు. తర్వాతి క్రమంలో వారంతా కనుమరుగయ్యారు. అమెరికా అధ్యక్షుడిగా ఎన్నికైన డొనాల్డ్ ట్రంప్ కూడా ఇదే పంథాను ఎన్నుకున్నారు. ట్రంప్ వంటి వాచాలుడు అమెరికా అధ్యక్షుడు అవ్వడం ఏమిటి? అని అక్కడి మేధావులు కూడా ఈసడించుకున్నారు. సగటు ప్రజల ఆలోచనలకు మేధావుల ఆలోచనలకు ఎప్పుడూ లంకె కుదరదు. అందుకే ఎగతాళికి గురైన ట్రంప్ అమెరికా అధ్యక్షుడై కూర్చున్నారు. నరేంద్ర మోదీని ప్రధానమంత్రి అభ్యర్థిగా భారతీయ జనతా పార్టీ ప్రకటించినప్పుడు గుజరాత్ పరిణామాలను కళ్లతో చూసిన కొంతమంది మేధావులు మోదీ ప్రధానమంత్రి అయితే ‘భారతదేశంలోనే ఉండం’ అని ప్రకటనలు కూడా చేశారు. చివరకు ఏమైంది? భారతీయ జనతా పార్టీ చరిత్రలో కనీవినీ ఎరుగని మెజారిటీని నరేంద్ర మోదీ సాధించిపెట్టారు. పెద్ద నోట్ల రద్దు తర్వాత ఆయన పలుకుబడి అమాంతం పెరిగిపోయింది. మోదీ లక్ష్యం నెరవేరింది. ప్రస్తుతం ఆయనను అందుకోగల నాయకుడెవ్వరూ దరిదాపుల్లో లేరు. పెద్ద నోట్ల రద్దు వల్ల ఇప్పుడు మోదీ వెలిగిపోతున్నారు. మరి దేశం కూడా వెలిగిపోతుందా? అంటే ఎవరికి వారు తెలియదు అనే సమాధానం చెబుతున్నారు. 86 శాతం చలామణిలో ఉన్న కరెన్సీని రద్దు చేయడమే కాకుండా తత్సమానమైన కరెన్సీని అందుబాటులో లేకుండా చేయడం ప్రపంచంలోనే ఇది మొదటిసారి. ప్రజలు బ్యాంకులలో డిపాజిట్ చేసుకున్న డబ్బును కూడా వారు విత్డ్రా చేసుకోకుండా ఆంక్షలు విధించడం కూడా ఇదే మొదటిసారి. 95 శాతం నగదు లావాదేవీలు జరిగే దేశంలో నగదురహిత లావాదేవీలు అమలు చేయాలనుకోవడం కూడా ఇదే ప్రథమం. నగదురహిత లావాదేవీలు 90 శాతానికి పైగా ఉన్న దేశాలలో కూడా నల్లధనం ఉంటూనే ఉంది. నల్లధనం అంటూ లేని దేశం ఒక్కటి కూడా లేదని రిజర్వ్ బ్యాంకు గవర్నర్గా పనిచేసిన డాక్టర్ వై.వేణుగోపాల్ రెడ్డి వంటి వారు కూడా చెబుతున్నారు. అయితే ఇంతకు ముందే పేర్కొన్నట్టు మేధావుల అభిప్రాయాలకు, సామాన్య ప్రజలకు సంబంధం ఉండదు. ప్రధాని మోదీ నిర్ణయం వల్ల తమకు ఏదో మేలు జరుగుతుందని మెజారిటీ ప్రజలు ఇంకా నమ్ముతున్నారు. వారి నమ్మకం సజీవంగా ఉన్నంతకాలం జనాదరణ విషయంలో నరేంద్ర మోదీకి తిరుగు ఉండకపోవచ్చు.గుజరాత్ను సుదీర్ఘకాలం ఏలినట్టుగానే దేశాన్ని కూడా తన ఏలుబడిలోనే ఉంచుకునే అవకాశం ఉంది. అయితే ఆర్థికవేత్తలు సందేహపడుతున్నట్టుగా నోట్ల రద్దు నిర్ణయం వల్ల ప్రతికూల ఫలితాలు మొదలై మంచి జరగకపోతే మాత్రం మోదీ మూల్యం చెల్లించుకుంటారు. విషాదం ఏమిటంటే ఆయన కంటే ముందు మన దేశం భారీ మూల్యం చెల్లించుకోవలసి వస్తుంది. అప్పుడు జరిగినదానికి బాధ్యత నాదే అని మోదీ ఒప్పుకొన్నా జరిగిపోయిన నష్టాన్ని పూడ్చలేం. ఏమి జరుగుతుందో చూద్దాం!యూట్యూబ్లో ‘కొత్త పలుకు’ కోసంhttp://www.youtube.com/abntelugutvయూట్యూబ్లో ‘కొత్త పలుకు’ కోసంhttp://www.youtube.com/abntelugutv
pedda notla raddu lakshyam phalinchinda? vikatinchindaa? nirnayam amaluloki vachi rendu nelalu gadustunna ee prasnaku prabhutva vargala nunchi spashtamaina samadhanam maatram ravadam ledu. pradhaanamantri narendra modii prakatinchina 50 rojula gaduvu mugisi vaaram rojulu avtunna nagadu korata maatram teeradam ledu. itu prajalu, atu desha aardhika rangam edurkontunna samasyalatho nimittam lekunda kendramlo adhikaaramlo unna bhaarateeya janata paarteeki maatram raanunna ayidu rashrtala ennikalalo rajakeeya labdhi chekurabotunnattu sanketaalu veluvadutunnaayi. 86 saataaniki paiga chalaamanilo unna karenseeni unnapalamgaa raddu cheyadam valla dushparinaamaalu talettutaayani prapanchavyaaptamgaa talapandina aardhikavettalu vimarsistunnappati, mana desamloni sanna janam maatram modii nirnayaanni samarthinchadaaniki kaaranam emiti? desamlo petregipotunna avineetini, guttalugaa perukupoyina nalladhanaanni nirmuulinchadaaniki tana nirnayam dohadapadutundani pradhaani modii chesina prakatananu prajalu viswasinchadam vallane adhikara paarteeki raajakeeyamgaa laabhinchabotunnadi. aacharanalo ee rendu lakshyaaluu neraverakapoyina, prajalu maatram avineeti nirmuulana jarigipoyindanii, nalla dabbu daachukunna vaallu chavudebba tinnarani bhramistunnaru. ee kaaranamgaane kshetra sthaayilo nelakonna vaastava paristhitulatho sambandham lekunda saadhaarana prajalu bgfa patla aakarshitulavutunnaaru. notla raddu nirnayam veluvadina tarvaata koddi rojula varaku byaankulalo ‘anta dabbu depazit ayyindi.. inta dabbu depazit ayyindi’ ani lekkalu prakatinchina rizerv byaanku paata notla depajitku gaduvu mugisi vaaram rojulu avtunna mottam entha dabbu jama ayyindo maatram cheppadam ledu. ademante lekkalu teestunnamani antunnaru. vividha byaankulalo depazit ayye mottaalanu e rojuku aa roju telusukogalige saanketika parignaanam kaligi unna rizerv byaankuku inka lekkalu teliyakapovadam emiti? anna prasnaku samadhanam labhinchadam ledu. raddu nirnayam veluvadina nela rojulake 12.5 lakshala kotlu jama ayyayani prakatinchina rizerv byaanku aa tarvaata mounam paatinchindi. ante lekkallo ekkado teda vachindanna maata! chalaamanilo unna pedda notlu mottam vividha byaankulalo jama ayi undaali. adhe jarigi unte desamlo nalladhanam lenattenani bhavinchavalasi untundi. mottam dabbu jama ayyindani prakatiste laeni nalladhanam kosam prajalanu inta himsa pettadam enduku? anna prasna vastundanna uddesamto jama ayina nagadu vivaraalapai noru medapadam ledu. ademante byaankulalo depazit chesinadanta white manee ani anukovadaaniki veeluledani sannayi nokkulu nokkutunnaru. adhe nijamanukundam! aa lekkalu eppatiki teelataayo cheppali kada! vividha jaateeya, antarjaatiiya samsthalu velladistunna vivaraala prakaaram prabhutvam aasinchina lakshyam neraveraledu. pradhaani modii oohinchukunnattugaa lakshala kotlu prabhutvaaniki migalaledu. mahaa ayithe 50 vela kotla roopaayala varaku prabhutvaaniki dakkavachunani oka anchana undi. adhe nijamaithe pradhaani nirnayam oka viphala prayogamgaa migilipotundi. raddu ayina notla sthaanamlo mudristunna kotta notlaku daadaapu 20 vela kotla roopaayalu kharchu avutundani anchana vestunnaru. ante prabhutvaaniki nikaramgaa migiledi 30 vela kotla roopaayalaku minchi undakapovachhunanna maata! bahusa ee kaaranamgaane kaabolu gatha edaadi chivari rojaina disembaru 31 raatri pradhaanamantri narendra modii chesina prakatana nissaaramgaa undi. pedda notla raddu nirnayaanni navambaru 8 raatri prakatinchinappudu modeelo entho aatmaviswasam kanipinchindi. ee deshaanni bhrashtaachaaraala nunchi kaapaadabotunna mahanubhavudu vachaadu ani prajalu kuudaa aa roju bhraminchaaru. naati prakatanatho polchithe disembaru 31 prakatana jeevam lenidigaa undi. nalladhanam prabhutvam vaddaku velli telladhanamgaa maari tamaku panchipedataarani aasapadina pedalaku nirashe migilindi. prajalu nirasapadakunda undataanikai taanu edho taayilaalu istunnattugaa pradhaani bildap icharu. anthe kaadu.. modii prasangam aadyantam naatakeeyamgaa saagindi. aayaa sandarbhaalalo tana madulationlo maarpulu chesi prajalanu rakti kattinche prayatnanchesaaru. atyanta keelakamaina amsamlo desha pradhaani hodalo hundaagaa prasanginchavalasina modii naatakeeyatanu anusarinchadam aakshepaneeyam. ennikala prachaara sabhalalo chese prasangaalaku, pradhaanigaa desha prajalanu uddesinchi chese prasangaalaku teda undaali. duradrushtavasaattuu narendra modii ee tedaanu paatinchadam ledu. vishayam lenappude naatakeeyatanu aasrayistaaru. notla raddu nirnayam vikatinchadam valla kaabolu, disembaru 31 nunchi ee amsampai aayana matladatam ledu. nagadurahita lavadevilapai kuudaa matladatam ledu. matladithe vaastavaalu cheppalsi untundi. alaa chebithe taanu teesukunna nirnayamlooni dollatanam bayatapadutundi. mounamgaa undipothe prajalu bhramallone undipotaaru. ee vishayam modeeki maha baga telusu. anduke notla raddu valla laabham jariginda? nashtam jariginda? annadi spashtamcheyakundaa prajalanu bhramallo, aashallo viharimpajestunnaaru. anduke kalleduta aardhika vidhvamsam jarugutunna magerity prajalaku ardhamkaavadam ledu. tamaku inkedo melu jarugutundani aasala pallakilo viharistunnaaru. ee kaaranamgaane ennikalu jaraganunna rashrtalalo.. mukhyamgaa uttarapradeshlo bhaarateeya janata paartiine magerity sthaanaalu geluchukuni prabhutvam erpaatuchestundani sarvelu velladistunnaayi. ayithe ee paristhiti entho kaalam unde avakaasam ledu. notla raddu nirnayam valla talette pratikuula phalitaala prabhaavam ippudippude modalayyindi. jaateeya sthoola utpatti ara saatam taggutondani kendra prabhutvame prakatinchindi. peddanotla raddu tadanantara parinaamaalanu parigananaloki teesukokamundu ee ganaankaalu roopondinchaaru. deennibatti munmundu idhi marinta taggutundi. paata notlaku puurtigaa kaalam chelli vaaram rojule ayinanduna pratikuula phalitaalu teliyadaaniki maro okati rendu nelala samayam padutundi. nenu gtamlone perkonnattugaa tirumalalo koluvaina srivenkateshwarudi aadaayam kuudaa padipoyindi. pedda notlu chalaamanilo unnappudu venkateswaraswamy hundi aadaayam sagatuna rojuku moodu kotla roopaayala varaku undedi. prastutam hundi aadaayam e roojoo rendu kotlu daataledu. tirumala sandarsinche vaari sankhya kuudaa taggipoyindi. devudi paristhitilaage vividha vyaparala paristhiti kuudaa undi.gmodii.. pakka vyuham!ibbandulu modalainaa magerity prajalu inka pradhaani modeeki maddatugaa enduku unnaranna prasnaku samadhanam anveshinche prayatnam cheddam. pradhaanamantri narendra modeeni, aayana raajakeeyaalanu desha prajale kakunda vividha rajakeeya paarteela naayakulu kuudaa artham chesukune prayatnam cheyaledu. ee kaaranamgaane aayananu takkuvagaa anchana vesukunnaru. modii chala telivaina vyakti. antekaadu taanu nirdesinchukunna lakshyaanni cherukovadaniki eppudu evarini vaadukovaalo, eppudu vadileyaalo kuudaa baga telisina vyakti. ee rendu lakshanaaluu dandigaa unna vyakti kaavadam vallane bhaarateeya janata paartiiloo sadasida sthaanam nunchi desamloni atyunnata padavi ayina pradhaanamantri peethaanni adhirohinchagaligaaru. ee prasthaanamlo gujarat mukhyamantrigaa unnappudu narendra modii vyavaharinchina teeru gurinchi telusukundam. okanoka dasalo bgfa naayakatvam niraadaranaku guraina narendra modii raajakeeyamgaa niladokkukovadaanikai vishwahinduu parishat adhinetha praveen togaadiyaapai aadhaarapaddaaru. togadia sahakaaramtopaatu lal krishna aadwani aasiissulatoe gujarat mukhyamantri peethaanni chejikkinchukunnaru. mukhyamantri padavini susthiram chesukovadamto paatu antima lakshyamaina pradhaanamantri padavini andukovadaanikai appati nunche vyuuharachana chesaru. praarambhamlo andadandalu andinchina praveen togaadiyaanu mukhyamantri ayyaka daggaraku kuudaa raanivvaledu. ippudu el.ke.aadvaaniitoe vyavaharistunnattuga anna maata! gujaraateeyula manasu gelchukovadaaniki vyuuharachana chestunna samayamlone godra maranakanda jarigindi. deenni oka avakaasamgaa malachukunna narendra modii vijrumbhinchaaru. tana chetiki matti antukokunda cheyalsindanta chesaru. godra maaranakaandaku mundu kuudaa gujaraatlo ayidaru paryayalu matha kalahalu jarigai. pratee sandarbhamloonuu muslimladi paicheyi kaavadam, hinduvulu ekkuvagaa nashtapovadam jarigindi. ee nepathyamlo godra sanghatanatho hinduvulalo bhavodvegalu paraakaashtaku cherayi. adhi gamaninchina narendra modii tana madilooni aapareshannu vijayavantamgaa poorticheyinchaaru. ee kramamlo tanaku ekkada raktapu maraka antakunda jaagrattalu teesukunnaru. muslimlapai hadduu adupuu laeni maranakanda saagindi. deentho gujaraatloni sagatu hinduvu gundello narendra modii koluvu tiiraadu. narendra modeeni deshamanta eesadinchukunnaa, america vanti desham mukhyamantri hodalo kuudaa modeeki veesa ivvadaaniki niraakarinchinaa, gujaraateeyulu maatram aayananu aaraadhinchadam modalupettaaru. ee kramamlo modeeki sahakarinchina aanaati homem mantri haren pandya aa tarvaata hatyaku gurayyaru. tadanantaram bgfa prastuta jaateeya adhyakshudu amit shaa gujarat homem mantri ayyaru. sohrabuddin encounter kesulo addamgaa dorikipoyina amit shanu cbi arest chesi moodu nelala paatu jailulo pettindi. ee dasalone tana manasuloni maro plan amaluku narendra modii poonukunnaaru. adhe ‘gujarat veligipotondi’ ane ninaadam. muslimlu minaha migata vargaalannii itara raashrtaalaku chendinavaari vadda narendra modii paalananu adhe panigaa pogadatam modalayyindi. adhe samayamlo modii tarafuna kontamandi poonukuni desamloni vividha patrikalalo ‘achhe gujarat’ antuu kathanaalu prachurimpajesaaru. inkemundi gujaraatnu bhootala swargamgaa marchesina narendra modii desha pradhaani ayithe desham kuudaa veligipotundani desha prajalu bhavinchadam modalayyindi. ilaa prati dasaloonuu narendra modii oka vyuham prakaaram paavulu kaduputuu munduku saagaaru. gujarat mukhyamantrigaa unnappudu modii ela undevaarani appatlo akkada panichesina oka ias adhikaarini prasninchagaa, ‘‘modii entho telivainavaadu. tanaku emi kaavaalo aayana eppuduu tana notitho chepparu. kaagitampai pettaru. aayana tarafuna aayanaku nammakamaina vyakti leda vyaktulu matrame vyavahaaraalu chakkadiddutaaru. aadesaalu istuu untaaru. appuduu ippuduu modii ekkuvagaa nammutunna vyakti amit shaa okkare! modeeki shaa atyanta vishwaasapaatrudu’’ ani vivarinchaaru.modii oke.. mari desham?ippudu vartamaanamloki vaddam. pondaalanukunna pradhaanamantri padavi pondadamtho santrupti chendani modii tana medhassuku malli padunupettaaru. gujaraateeyula manassullo tishta vesinattugaa, desha prajala gundello kuudaa koluvu teeraalante emi cheyalani aalochinchadam modalupettaaru. adhikaaramloki vachina naati nunchi swachcha bharat, mekin india vanti enno ninaadaalanu janam meedaku vadilinaa avemi aasinchina phalitaanni ivvaledu. modii mark paalananu choopinchalekapoyaru. ee tarunamlone muslimla patla gujaraatloni hinduvulalo goodukattukunna aagrahaavesaalanu pasigattinattugaane avineeti vishayamlo desha prajalalo nelakonna ehyabhaavaanni gamaninchaaru. adhe samayamlo dhanavanthulapai pedalaku sahajamgaa unde vyatirekabhaavam gurinchi kuudaa modeeki telusu. avineetini arikattadam paerita desavyaaptamgaa adhikaarulu, mantrulapai daadulu cheyiste prabhutva yantraangam vyatirekamgaa maarutundi. daanivalla modatike mosam vastundi. gatamlo ntr mukhyamantri ayina kottalo oka mantri, okariddaru ias adhikaarulapai avineeti nirodhaka saakha adhikaarulatho daadulu cheyinchaaru. daanivalla laabham kalagakapoga nashtam jarigindi. tama vaallane suspend chestara? antuu ias adhikaarula sangham appatlo ntrpi bahiranga vimarsalaku poonukundi. phalitamgaa ntr vanti drudachittam unna vyakti kuudaa venakadugu vaesaaru. bahusa ilanti anubhavaalanu telusukunna narendra modii avineetipai nerugaa daadiki prayatninchaledu. ayithe avineeti, nallakuberulapai saamaanya prajalalo unna vyatirekabhaavaanni astramgaa chesukuni desha prajala manassulu kollagottadam ela? ani aalochinchi peddanotla raddu ane master plan amaluku poonukuni untaaru. inkemundi aayana anukunnadi jarigipoyindi. aperation suxes butt patint ded annattugaa narendra modii lakshyam neraverindi gaanee desha aardhika vyavastha kudelayyindi. prajala bhavodvegalanu odisi pattagaliginavade suxesphul rajakeeya nayakudiga velugondutaaru. telamgaanalo kuudaa prajallo goodukattukunna asantruptini gamaninchina kcr, telugudesam party nunchi bayataku vachi telamgaana rashtra samiti paerita sonta paartiini erpaatuchesukuni telamgaana prajalalo nidraanamaina centimentnu raajeyagaligaaru. ee kramamlo kcr kuudaa entomandini vaadukunnaaru. tarvaati kramamlo vaarantaa kanumarugayyaru. america adhyakshudigaa ennikaina donald trump kuudaa ide panthaanu ennukunnaru. trump vanti vaachaaludu america adhyakshudu avvadam emiti? ani akkadi medhaavulu kuudaa eesadinchukunnaaru. sagatu prajala aalochanalaku medhavula aalochanalaku eppuduu lanke kudaradu. anduke egataaliki guraina trump america adhyakshudai kuurchunnaaru. narendra modeeni pradhaanamantri abhyardhigaa bhaarateeya janata party prakatinchinappudu gujarat parinaamaalanu kallatho chusina kontamandi medhaavulu modii pradhaanamantri ayithe ‘bharatadesamlone undam’ ani prakatanalu kuudaa chesaru. chivaraku emaindi? bhaarateeya janata party charitralo kaneevinee erugani mejaaritiini narendra modii saadhinchipettaaru. pedda notla raddu tarvaata aayana palukubadi amaantam perigipoyindi. modii lakshyam neraverindi. prastutam aayananu andukogala nayakudevvaru daridaapullo leru. pedda notla raddu valla ippudu modii veligipotunnaru. mari desham kuudaa veligipotunda? ante evariki vaaru teliyadu ane samadhanam chebutunnaru. 86 saatam chalaamanilo unna karenseeni raddu cheyadame kakunda tatsamaanamaina karenseeni andubaatulo lekunda cheyadam prapanchamlone idhi modatisaari. prajalu byaankulalo depazit chesukunna dabbunu kuudaa vaaru vitdra chesukokunda aankshalu vidhinchadam kuudaa ide modatisaari. 95 saatam nagadu lavadevilu jarige desamlo nagadurahita lavadevilu amalu cheyalanukovadam kuudaa ide pradhamam. nagadurahita lavadevilu 90 saataaniki paiga unna deshaalalo kuudaa nalladhanam untoone undi. nalladhanam antuu laeni desham okkati kuudaa ledani rizerv byaanku gowernerga panichesina dactor vai.venugopal reddi vanti vaaru kuudaa chebutunnaru. ayithe intaku munde perkonnattu medhavula abhipraayaalaku, saamaanya prajalaku sambandham undadu. pradhaani modii nirnayam valla tamaku edho melu jarugutundani magerity prajalu inka nammutunnaru. vaari nammakam sajeevamgaa unnantakaalam janaadarana vishayamlo narendra modeeki tirugu undakapovachhu.gujaraatnu sudiirghakaalam elinattugaane deshaanni kuudaa tana elubadilone unchukune avakaasam undi. ayithe aardhikavettalu sandehapadutunnattugaa notla raddu nirnayam valla pratikuula phalitaalu modalai manchi jaragakapothe maatram modii moolyam chellinchukuntaaru. vishaadam emitante aayana kante mundu mana desham bhari moolyam chellinchukovalasi vastundi. appudu jariginadaaniki baadhyata naade ani modii oppukonna jarigipoyina nashtaanni poodchalem. emi jarugutundo chuddam!utubuelo ‘kotta paluku’ kosamhttp://www.youtube.com/abntelugutvutubuelo ‘kotta paluku’ kosamhttp://www.youtube.com/abntelugutv